may isang balitang kumalat na mayroon ngang gagawin ang general sapagkat ang gayong pangyayari umano ay isang simula ng paghihimagsik na dapat sugpuin kaagad: na ang isang pangangasong walang nahuli ay makasisira sa karangalan ng mga kastila, at ibp., at humanap na tuloy ng isang kahabaghabag na taong papagsusuutin ng suot usa, nang sinabi ng general (sa udyok ng isang pagkahabag na hindi natimbangan ni ben zayb ng salitang pagpuri) at pinawi ang lahat ng pangamba at sinabi, na siyay naaawang pumatay ng mga hayop sa gubat. kung ipagtatapat ay sadya ngang nasisiyahang loob ang general at inter se ay nalulugod siya, sa dahilang ano ang nangyari sana kung hindi tumama sa pagtudla sa isang usa na hindi nakababatid ng ugaling dapat ipamalas sa mga gayong kaparaanan? saan masasadlak ang karangalan ng nakapamamahala? isa ba namang capitang general ang hindi tumama na wariy bagong nangangaso! ano na lamang ang wiwikain ng mga indio, na, sa kanilay mayroon din namang ilang mabuting manudla?